b'\n_START_ARTICLE_\nEngbl\xc3\xa5fugl\n_START_SECTION_\nUdseende\n_START_PARAGRAPH_\nHunnen af engbl\xc3\xa5fugl er brun p\xc3\xa5 oversiden uden orange tegninger. Hannen er derimod p\xc3\xa5 oversiden bl\xc3\xa5, oftest med fremtr\xc3\xa6dende ribber, sort vinges\xc3\xb8m og markante hvide frynser. Undersiden er hos begge k\xc3\xb8n gr\xc3\xa5brun med enkle sorte pletter, men er uden orange eller sorte pletter i s\xc3\xb8mfeltet. Vingefanget er 27-32 millimeter.\n_START_SECTION_\nLivscyklus\n_START_PARAGRAPH_\nEngbl\xc3\xa5fugl har i Danmark flyvetid fra juni til august og forekommer i en enkelt generation om \xc3\xa5ret. Den overvintrer som larve, der forpupper sig om for\xc3\xa5ret. Puppen kl\xc3\xa6kker efter et par uger og den voksne sommerfugl kommer frem. L\xc3\xa6ngere sydp\xc3\xa5 i Europa forekommer to eller tre generationer om \xc3\xa5ret.\n_START_SECTION_\nLarvens foderplanter\n_START_PARAGRAPH_\nEngbl\xc3\xa5fuglens larve har kl\xc3\xb8ver, specielt r\xc3\xb8dkl\xc3\xb8ver, som foderplante.'